open-index/open-wikipedia-markdown huggingface dataset:
Helios (parkkilaiva)

**Helios** oli oululainen kolmimastoparkki, jonka laivanvarustaja J. W. Snellman rakennutti vuonna 1858. Parkki oli kohtalaisen hyvä purjehtija, muttei erityisen nopea. Se kuljetti pääasiassa puutavaraa ja kivihiiltä kansainvälisillä markkinoilla. Vuosina 1858–1863 Helios purjehti Hyväntoivonniemen ja Kap Hornin kiertävillä reiteillä ja kilpaili ajan parhaista rahdeista. Vuoden 1864 jälkeen se keskittyi kuitenkin purjehtimaan Euroopan merialueilla ja Atlantilla. Maailmanpurjehduksesta luopuminen johtui todennäköisesti laivan ikääntymisestä ja luokituksen putoamisesta.  

Kolmimastoinen parkkilaiva Helios oli aikansa suurimpia laivoja Oulussa. Se rakennettiin tavalliseen tapaan pääasiassa männystä, ja rakennuttaminen maksoi yhteensä .

## Rakennuttaminen

Suomen merikaupungeissa ja rannikkopitäjissä alkoi kiivas laivastojen jälleenrakennus, kun Krimin sota päättyi maaliskuussa 1856. Valtio tuki laivojen rakentamista, ja purjelaivoja rakennutettiinkin Suomessa enemmän kuin koskaan aikaisemmin. Myös laivanvarustaja J. W. Snellman aloitti Helioksen rakennuttamisen heti, kun tieto rauhasta saapui Ouluun. Snellman tilasi Helioksen piirustukset tanskalaiselta suunnittelijalta G. N. Sandorffilta, joka oli kokenut suunnittelija ja työskennellyt toistakymmentä vuotta Tanskan meriministeriön laivanrakennusosaston palveluksessa. Krimin sodan jälkeen yli 300-lästisten kauppalaivojen rakennus yleistyi nopeasti, sillä laivojen koon kasvu merkitsi varustajille myös tuottavuuden kasvua. Suurilla laivoilla oli mahdollista kuljettaa enemmän rahtia. Lisäksi suomalaiset laivat kuljettivat enimmäkseen paljon rahtitilaa tarvitsevia tuotteita, kuten suolaa, tervaa ja puutavaraa.

## Lähteet
Hyökkäyspinta-ala

**Hyökkäyspinta-ala** tarkoittaa tietoturvassa yhdistelmää haavoittuvuuksia, reittejä ja menetelmiä, joilla hyökkääjä voi saavuttaa luvattoman pääsyn tietokoneverkkoon tai rajoitettuun tietoon. Hyökkäyspinta-ala koostuu eri osista, joihin viitataan hyökkäysvektoreina. Hyökkäyspinta-alan analyysi on olennaista tietoa ohjelmiston kehittäjille riskien ja hyökkäyksien torjumisen kannalta. Analyysiä voidaan tehdä penetraatiotestauksella, jolloin voidaan yhdistellä eri hyökkäysvektoreita. Koko hyökkäyspinta-alan minimointi on olennaista järjestelmän suojaamiseen.

Hyökkäyspinta-alaan kuuluvat osat voidaan jakaa digitaalisiin, fyysisiin ja sosiaalisiin osiin. Hyökkäyspinta-alan seuranta jatkuva seuranta on olennaista tietoturvan kannalta.

Digitaalisiin osiin kuuluvat:
* heikot salasanat
* konfigurointivirheet
* ohjelmiston, käyttöjärjestelmän ja laiteohjelmiston haavoittuvuudet
* jaetut tietokannat ja hakemistot
* vanhentuneet palvelut tai laitteet
* "varjo-IT" eli ohjelmistot ja laitteet, joita työntekijät käyttävät ilman ylläpidon tietoa

Fyysisiä tekijöitä ovat esimerkiksi vihamielisesti toimivat entiset työntekijät, laitevarkaudet ja erilaiset houkuttelutavat haittaohjelmien tunkeutumiseen. Verkkourkinta ja muut sosiaaliset menetelmät kuuluvat myös mahdolliseen hyökkäyspinta-alaan.

## Lähteet
Bathyzin luonnonpuisto

**Bathyzin luonnonpuisto** () on luonnonsuojelualue Maryn ja Ahalin maakunnissa Turkmenistanissa. Se sijaitsee Tejen-, Guşgy- ja Murgabjokien välisellä alueella Bathyzin ylängön keskiosassa. Luonnonpuiston pinta-ala on 876,8 neliökilometriä.

Vuonna 1941 perustetun luonnonpuiston yhteyteen kuuluvat Çemenabatin, Gyzyljarin ja Pulhatynin rauhoitusalueet, joiden yhteispinta-ala on 570 neliökilometriä. Se on kuivaa subtrooppista aroa ja puoliaavikkoa, jonka kasvikunnan erikoisuuksiin kuuluvat suuret keltaputket (*Ferula gummosa*), laajat pistaasimetsät ja monet endeemiset kasvilajit. Arvokkaimmat eläinlajit ovat aasianvilliaasi, kuhertajagaselli, leopardi ja uriaali. Lisäksi on paljon matelijoita, jyrsijöitä ja lintulajeja. Luonnonmuistomerkkeihin kuuluvat Gyzyljarin kanjoni luolineen ja Ýeroýlanduzin laskujoeton painanne suolajärvineen.

Badhyzin luonnonpuistoa pidetään yhtenä Turkmenistanin parhaista luontokohteista. Sitä lähimpänä sijaitsevat kaupungit ovat Sarahs ja Serhetabat. Puiston halllinto sijaitsee Serhetçin kylässä lähellä Serhetabatia.

## Lähteet
Clansayes

**Clansayes** () on kunta Ranskassa Drômen departementissa Auvergne-Rhône-Alpesin alueella. Se sijaitsee noin 32 kilometriä Nyonsin kaupungista länteen.

Clansayes on korkealle kukkulalle rakennettu linnoitettu kylä. Linnoituksesta on yhä jäljellä 1100-luvulla rakennettu viisitoista metriä korkea linnoitustorni. Vuonna 1686 linnoitustornia käytettiin vankilana, ja se hylättiin vuosina 1772–1773. 1800-luvun puolivälissä linnoitustorni muutettiin Marian kappeliksi, ja sen huipulle asennettiin Neitsyt Marian patsas, jonka Aiguebellen luostarin munkit veistivät vuonna 1853.

1000- ja 1100-lukujen vaihteessa linnoitustornin viereen rakennettiin Saint-Michelin kirkko. 1200-luvulla kirkkoon lisättiin kaksi sivukappelia.

## Lähteet

## Aiheesta muualla
Götz Kubitschek

**Götz Kubitschek** (s. 1970) on saksalainen kustantaja ja äärioikeiston taustavaikuttaja. Hän oli mukana laatimassa vuoden 2015 Erfurtin päätöslauselmaa, joka vaati loppua Saksan monikulttuurisuudelle. Sen myötä Vaihtoehto Saksalle -puolueen sisälle syntyi Der Flügel -äärioikeistosiipi. Kubitschek aloitti vaimonsa Ellen Kositzan kanssa vuonna 2000 Institut für Staatspolitik -ajatuspajan, jonka tarkoitus oli kouluttaa oikeistoeliittiä. Muihin hänen hankkeisiinsa kuuluu *Sezession*-lehti ja Antaios-kustantamo. Kubitschekit pyörittävät Schnellrodan kylässä maatilaa ja järjestävät koulutuksia oikeistolaisille aktivisteille. 

Kubitschek edustaa Neue Rechte (uusi oikeisto) -nimellä tunnettua aatesuuntausta, joka juontaa juurensa 1960-luvulle. Häntä pidetään aatesuuntauksen keskeisenä ideologina. Hänellä on kytköksiä Pegidaan ja Vaihtoehto Saksalle -puolueen Björn Höckeen. Vaihtoehto Saksalle -puolueen perustajiin lukeutuva Bernd Lucke esti Kubitschekia liittymästä puolueeseen vuonna 2015, koska piti tämän Pegida-mielenosoituksissa suosimia mustia ja ruskeita vaatteita fasismia myötäilevinä. Lucke päätyi myöhemmin samana vuonna eroamaan puolueestaan, koska katsoi sen siirtyneen liikaa oikealle.

Kubitschekin Antaios-kustantamo on kustantanut muun muassa historioitsija Rolf Peter Sieferlen teoksen *Finis Germania*, joka oli kesäkuussa 2017 Amazonin myydyin teos Saksassa ja *[[Spiegel]]in* bestseller-listan parhaiten myynyt tietokirja heinäkuussa. Teoksessa esiintyvä ilmaus ”Auschwitzin myytti” ja luku, jossa holokaustia vertailtiin muihin 1900-luvun rikoksiin aiheutti kohun teoksen antisemitismistä.

*[[Politico (Eurooppa)|Politico]]* valitsi Kubitschekin 28 vaikutusvaltaisimman eurooppalaisen joukkoon vuonna 2020. 

## Lähteet
Arkhidamos

**Arkhidamos** (, ) voi viitata seuraaviin:

* Arkhidamos I, Spartan kuningas n. 600–575 eaa.
* Arkhidamos II, Spartan kuningas 469–427 eaa.
* Arkhidamos III, Spartan kuningas 360–338 eaa.
* Arkhidamos IV, Spartan kuningas n. 305–275 eaa.
* Arkhidamos V, Spartan kuningas 228–227 eaa.
* *[[Arkhidamos (Isokrates)|Arkhidamos]]*, Isokrateen puhe
Euagoras

**Euagoras** (, ) voi viitata seuraaviin:

* Euagoras, useita hahmoja kreikkalaisessa mytologiassa
* Euagoras I, Kyproksen Salamiin kuningas 411–374 eaa.
* Euagoras II, Kyproksen Salamiin kuningas 361–351 eaa.
* Euagoras Aigionlainen (toimi 146 eaa.), kotikaupunkinsa politiikkaan osallistunut
* Euagoras Spartalainen, Olympian kisojen voittaja
* *[[Euagoras (Isokrates)|Euagoras]]*, Isokrateen puhe
José María Balcázar

**José María Balcázar** (s. 17. tammikuuta 1943) on perulainen juristi ja poliitikko, joka on toiminut maansa väliaikaisena presidenttinä helmikuusta 2026 sen jälkeen, kun edellinen presidentti José Jerí pantiin viralta. Hänen on tarkoitus johtaa maata heinäkuuhun asti, jolloin uusi vaaleilla valittu presidentti astuu virkaan. Balcázar on ollut Perun kongressin jäsen vuodesta 2021. 

Balcázar on maan yhdeksäs presidentti kymmenen vuoden aikana. Hän edustaa vasemmistolaista Peru Libre -puoluetta. Vuonna 2023 Balcázar aiheutti kohua, kun hän äänesti lapsiavioliitot kieltävää lakia vastaan. Hän olisi asettanut ikärajan 14 vuoteen. Kongressin opetusvaliokunnan puheenjohtajana toiminut Balcázar perusteli tätä sillä, että opiskelijoiden ja opettajien väliset suhteet ovat yleisiä ja että ne voivat olla jopa hyödyllisiä nuorille.

Balcázar on luvannut vapauttaa vankilasta entisen presidentin Pedro Castillon.
## Lähteet

## Aiheesta muualla
Vaalitutkimus

**Vaalitutkimus** eli **psefologia** on vaalien tieteellistä tutkimusta, joka perustuu äänestysmalleihin ja -käyttäytymiseen kohdistuvaan tilastolliseen analyysiin. Käsite juontaa kreikan sanasta *psephos* (), joka tarkoittaa "pientä kiveä" tai "äänestyskiveä". Se viittaa antiikin käytäntöön, jossa äänet annettiin heittämällä pieniä kiviä kokouksissa. 

Vaalitutkimus käyttää kvantitatiivisia menetelmiä, kuten mielipidekyselyjä, demografista mallintamista ja aiempien vaalien tietojen kokoamista, ennustaakseen tuloksia ja selittääkseen äänestäjien valintoihin vaikuttavia kausaalisia tekijöitä, kuten sosioekonomisia muuttujia ja vaalijärjestelmiä. Ala nousi merkittävään asemaan 1900-luvun puolivälin Britanniassa yleisten vaalien sarja-analyysien kautta. Se on edistänyt edustuksellisen demokratian ymmärrystä samalla kun se on tuonut esiin haasteita, kuten kyselyvirheitä, jotka johtuvat otanta vinoumista ja vastaamattomuusvirheistä.

## Lähteet
Rob Jetten

**Rob Jetten** (s. 25. maaliskuuta 1987 Veghel) on alankomaalainen poliitikko, joka on toiminut maansa pääministerinä helmikuusta 2026. Jetten edustaa sosiaaliliberaalia Demokraatit 66 -puoluetta ja on ollut edustajainhuoneen jäsen vuodesta 2017. Jetten on aiemmin toiminut ilmasto- ja energiaministerinä.

Jetten varttui etelähollantilaisessa Udenin kaupungissa ja lähti politiikkaan sen jälkeen, kun paikallinen muslimikoulu poltettiin Theo van Goghin murhan jälkeen vuonna 2004. Hän järjesti muun muassa solidaarisuusmielenosoituksia poltetun koulun oppilaiden tueksi. Jetten opiskeli julkishallintoa Nijmegenin yliopistossa ja tuli valituksi Nijmegenin kaupunginvaltuustoon Demokraatit 66 -puolueen edustajana. Valmistuttuaan Jetten työskenteli konsulttina rakennusalalla, kunnes hänet vuonna 2017 valittiin edustajainhuoneeseen.

Jettenin johdolla Demokraatit 66 voitti niukasti lokakuun 2025 parlamenttivaalit, ja kuukausia kestäneiden hallitusneuvotteluiden jälkeen hän muodosti helmikuussa 2026 vähemmistöhallituksen Vapauden ja demokratian kansanpuolueen ja Kristillisdemokraattien kanssa. Niillä on yhteensä vain 66 paikkaa 150:sta edustajainhuoneessa.

Jetten on Alankomaiden historian nuorin pääministeri ja myös maan ensimmäinen avoimesti homoseksuaali pääministeri. Hän on kihloissa argentiinalaisen maahockeypelaajan ja olympiavoittajan Nicolás Keenanin kanssa.

## Lähteet

## Aiheesta muualla
James F. Nolan

**James Findley ”Jim” Nolan** (5. syyskuuta 1915 – 17. kesäkuuta 1983) oli yhdysvaltalainen lääkäri, jolla oli Yhdysvaltain armeijan kapteenin sotilasarvo. Hän oli toiminut gynekologina ja synnytyslääkärinä Los Alamosin tiedetukikohdassa, jossa syntyi arviolta yli 200 lasta Tyynenmeren sodan loppuun mennessä. Muiden ohella hänen oma tyttärensä Lynne syntyi, kuten myös J. Robert Oppenheimerin tytär Toni. Nolan ei ollut ainut lääkärin alan koulutusta saanut 509. CG:ssä (eri toimipaikka), sillä osa heistä oli myös lentohenkilökuntaa.

Nolan määrättiin yhdessä majuri Robert R. Furmanin kanssa atomipommi Little Boyn kaitsijaksi tai vahtijaksi. He saattoivat yhdessä tuon ydinaseen keskeiset komponentit, Alamogordosta aina Yhdysvaltain länsirannikon ja Havaijin Oahun kautta Tinianiin *[[USS Indianapolis]]illa*, sitä ennen C-47-kuljetuskoneella. 

Nolan osallistui myös operaatio Crossroadsiin, jota ennen LANL:issa tapahtui kaksi lievää ydinturmaa. Hän joutui luultavasti hoitamaan näitä polttosäteilyn uhreja, sillä Jim Nolan oli myös radiologian erikoislääkäri.  Nolan palkittiin sotilaallisella Legion of Merit -tunnustuspalkinnolla.

## Lähteet
*Herlin, Hans: *Hiroshiman lentäjät*, 1961, Gummerus, Jyväskylä. Alkuteos saksaksi 1960.
*Thomas, Gordon & Witts, Max Morgan: *Enola Gay – Pommikone Hiroshiman yllä*, WSOY 1981. Suom. Nuuttila, Antti. Alkuteos englanniksi 1976. (s.223-233)
### Viitteet
Politiikka-analyysi

**Politiikka-analyysi** on järjestelmällistä ja havaintoihin perustuvaa julkisen politiikan vaihtoehtojen arviointia niiden odotettujen seurausten, kustannusten ja hyötyjen määrittämiseksi tunnistettujen ongelmien ratkaisemiseksi. Tämä tieteenala soveltaa analyyttisiä tekniikoita vaihtoehtojen vertailuun ja suosittelee toimia, jotka optimoivat tulokset saatavilla olevan näytön ja resurssien perusteella.

Politiikka-analyysi vakiintui muodollisena tieteenalana Yhdysvalloissa 1960-luvun alussa. Se ammentaa järjestelmäanalyysin menetelmistä, jotka alun perin kehitettiin sotilaallisiin sovelluksiin toisessa maailmansodassa ja kylmän sodan aikana. Se sai jalansijaa hallinnon roolin laajentuessa sosiaalisissa ja taloudellisissa asioissa, ja instituutiot kuten RAND Corporation olivat edelläkävijöitä työkalujen kehittämisessä päätöksenteon tueksi.

## Tulokset
Politiikka-analyysin tulokset ovat hyvin moninaisia. Yhdessä mielessä politiikka-analyysi antaa päätöksentekijöille mahdollisuuden saada syvempi ymmärrys politiikkaongelmasta ja mahdollisista ratkaisuista. Politiikka-analyysin avulla voidaan saada parempi käsitys odotetuista kustannuksista ja mahdollisista hyödyistä, jotka syntyvät tietyn politiikkavaihtoehdon hyväksymisestä.

## Lähteet
Radio- ja tv-instituutti

**Radio- ja TV-instituutti** (**RTI**), alkuperäiseltä nimeltään **Yleisradion ammattiopisto** oli Yleisradion vuosina 1973–2001 ylläpitämä opistoasteen oppilaitos, joka koulutti radio- ja tv-toimittajia ja muuta henkilöstöä, sekä tuotti palveluita myös Ylen ulkopuolisille toimijoille. Opisto sijaitsi ensin Lemuntiellä Vallilassa ja tämän jälkeen Ylen Pasilan studioalueen itäreunalla, jonne se muutti vuonna 1992.

## Historia ja toiminta
Radio- ja tv-instituutti perustettiin 1970-luvulla osaksi Yleisradion koulutus- ja kehittämistoimintaa. Se toimi Yleisradion kulttuuri- ja teknisen osaamisen keskuksena ja tarjosi koulutusta esimerkiksi radio- ja televisiotoimituksen ammattilaisille. Instituutin alkuvaiheessa se toimi Yleisradion Vallilan toimipisteessä Helsingissä. Alkujaan, Ylen ollessa käytännössä monopoliasemassa, se keskittyi uuden henkilöstön kouluttamiseen yhtiön tarpeisiin, sekä olemassaolevan henkilöstön täydennyskoulutukseen. 

Instituutin toiminta kehittyi vuosien aikana vastaamaan medioiden teknologisia ja sisällöllisiä muutoksia. Se tarjosi muun muassa tekniikka-, tuotanto- ja toimitustaitojen koulutuksia sekä osallistui mediakoulutuksen oppimateriaalien tuottamiseen.  Tarjolla oli sekä tutkintoon johtavaa että täydennyskoulutusta (toimittajat, tekninen henkilöstö, kuvaussihteerit, tv-ohjaajat). sekä kielenhuoltokoulutusta ja -palveluita. Instituutti osallistui yhdessä useamman suomalaisyliopiston kanssa 1990-luvun puolivälissä myös kokeiluun, jossa yliopisto-opintonsa keskeyttäneet toimittajaopiskelijat saattoivat suorittaa opintonsa loppuun, mistä Yleisradio yhtiönä hyötyi.

1990-luvulla Yleisradio keskittyi ydintoimintaansa ja televisiotoimintojen keskittämiseen Pasilaan, mikä vaikutti myös RTI:n toimintaan. 

Vuoden 2001 tienoilla Yleisradio teki organisaatiorakenteellisia muutoksia, joiden seurauksena Radio- ja tv-instituutin toimintaa uudistettiin. Instituutin toiminta sulautettiin osaksi yhtiön ohjelmakehitysosastoa, ja oikeus järjestää tutkintoon johtavaa koulutusta siirtyi Adultan ylläpitämälle radio-ja tv-opisto Artolle. Ylen oma tutkintoon johtava koulutus ajettiin alas.

## Lähteet


## Katso myös
Sanoman toimittajakoulu
Pyhän Kaarlen ritarikunta (Meksiko)

**Pyhän Kaarlen ritarikunta**, virallisesti **Keisarillinen Pyhän Kaarlen ritarikunta** (), oli keisari Maksimilian I:n käskystä 1. tammikuuta 1865, Meksikon toisen keisarikunnan aikana perustettu ritarikunta. Sen ritarimerkkejä jaettiin tunnustuksena erinomaisista ansioista yhteiskunnan hyväksi.

Ritarikuntaan nimitettiin yksinomaan aatelisia naisia. Suurristin saajien määrä oli rajoitettu 24, joista suurin osa oli eurooppalaisia. Alempaan ristiluokkaan ei ollut vastaavaa rajoitusta ja sitä jaettiin pääsääntöisesti meksikon aatelistolle. Ritarikunta lakkautettiin melko pian sen jälkeen, kun Maksimilianin hallitus kaatui vuonna 1897.

Ritarikunnassa oli kaksi luokkaa (suurristi ja risti) sen nauha oli punainen:

*  ritarikunnan nauha

## Lähteet
Minä laulan sun iltasi tähtihin

**Minä laulan sun iltasi tähtihin** on suomalaislaulaja Tapani Kansan 14., vuonna 1985 julkaistu studioalbumilla. Levyllä Kansa tulkitsee suomalaissäveltäjien kappaleita Gustav Djupsjöbackan pianosäestyksellä. Djupsjöbacka soittaa albumilla Steinway & Sons D 274 -merkkistä pianoa.

## Kappaleet
; A-puoli
#
#
#
#
#
#
#
#

; B-puoli
#
#
#
#
#
#
#
#
#

## Tuotanto
*Jukka Teittinen – äänitys
*Erik Uddström – etukannen valokuva
*Magnus Löfving – takakannen valokuva
*Birgit Pulkkinen – kotelo
*Jaakko Salo – tuottaja

## Lähteet
Kurjen kirous

**Kurjen kirous** on vuonna 2025 julkaistu suomalainen draamakomediasarja. Sen on ohjannut sekä käsikirjoittanut Niklas Lindgren.

Sarjan päähenkilönä on sivuosarooleihin jumittunut näyttelijä Aki Kurki (Kari Ketonen), joka saa kuulla selvänäkijältä olevansa kirottu. Managerinsa Hannun (Antti Holma) vastusteluista piittaamatta hän ryhtyy selvittämään kirouksen aiheuttajaa. Akin menneisyys on kuitenkin täynnä poltettuja siltoja, ja siten myös ehdokkaita on yllättävän paljon.

Sarja on kuvattu vuonna 2023. Jaksoja alettiin julkaista Ruutu+-suoratoistopalvelussa 28. helmikuuta 2025. Ensimmäinen jakso esitettiin samana päivänä myös Nelosella.

Sarja oli ehdokkaana vuoden 2025 Kultainen Venla -palkinnon saajaksi kategorioista paras komediasarja, paras fiktiokäsikirjoitus, paras fiktio-ohjaus sekä paras pääosanäyttelijä ja paras sivuosanäyttelijä. 

## Rooleissa

## Lähteet
Fougueux (1928)

**Fougueux** oli Ranskan laivaston Adroit-luokan hävittäjä toisessa maailmansodassa.

## Valmistus
Alus tilattiin Nantesista Ateliers et Chantiers Bretagnelta, missä köli laskettiin 21. syyskuuta 1927. Alus laskettiin vesille 4. elokuuta 1929 ja otettiin palvelukseen 15. kesäkuuta 1930.

## Palvelus
Alus oli Ranskan antautumisesta alkaen Casablancassa. Se osallistui yöllä 24.-25. syyskuuta 1940 *Fleuretin*, *Epéen* ja *Frondeurin* kanssa iskuun Casablancasta Gibraltarinsalmeen operaatio Menacen jälkeen. Osasto kahakoi brittiläisen hävittäjän kanssa ennen kuin vetäytyi Oraniin. Osasto palasi Casblancaan syys-lokakuun vaihteessa.

Britannian kuninkaallinen laivaston apuristeilijä *HMS Bulolo* valtasi 8. huhtikuuta 1941 ranskalaisen Martiniquelta Casablancaan matkanneen banaanilaiva *Fort-de-Francen*. *Fougueux* lähetettiin pelastamaan vallattu alus. Hävittäjän perässä lähtivät *Primauguet*, *Albatros*, *Simoun* ja *Frondeur*. *Fort-de-France* läytyi ja vallattiin takaisin 12. huhtikuuta. Osasto palasi seuraavana aamuna vapautetun aluksen kanssa Casablancaan. Brittien valtausmiehistö oli vangittuna *Albatrosilla*.

Alus oli 23. marraskuuta 1940 - 18. maaliskuuta 1941 telakalla Toulonissa, mistä se palasi Casablancaan. Alus oli 6. helmikuuta 1942 Oranissa, mistä se suojasi *Dunkerquen* Mers-el-Kebiristä Touloniin 19.-20. helmikuuta. Tehtävästä vapauduttuaan alus siirrettiin Oranissa telakalle, mistä se palasi 21. elokuuta 1942 Casablancaan. Liittoutuneet aloittivat 8. marraskuuta 1942 maihinnousun Marokkoon. Alus kuului kontra-amiraali Gervaisin johtamaan osastoon, joka yritti iskea Fedalan edustalla olleeseen maihinnousulaivastoon. Isku kuitenkin torjuttiin.

Alukseen osui raskaan risteilijän pääaseiden isku etukannelle, mikä upotti aluksen. Tuhossa sai surmansa 14 miehistönjäsentä.

## Lähteet
*
*
* 

### Viitteet
Ismahane Elouafi

**Ismahane Elouafi** () on marokkolainen geneetikko, joka johtaa ruokaturvaa edistävää, noin 9&nbsp;000 henkilöä työllistävää, 89 valtioon ulottuvaa kansainvälistä CGIAR-tutkimusverkostoa. Yhdysvaltalainen aikakauslehti *[[Time]]* nimesi hänet yhdeksi maailman sadasta vaikutusvaltaisimmasta ihmisestä vuonna 2025. Elouafi tunnetaan kansainvälisesti unohdettujen ja vajaasti hyödynnettyjen viljelykasvien puolestapuhujana, muun kuin makean veden käyttämisestä maataloudessa, ja naisten voimaannuttamisesta tieteen pariin. Hän on Marokon ja Kanadan kaksoiskansalainen, joka puhuu sujuvasti arabiaa, englantia, ranskaa ja espanjaa.

Elouafi tähtäsi kouluopinnoissaan aluksi hävittäjälentäjäksi, mutta Marokon asevoimien päätettyä perua suunnitelman naisista hävittäjäkapteeneina hän joutui vaihtamaan toiselle alalle. Elouafi suoritti alemman korkeakoulututkinnoin maataloustieteestä, sitten maisteritutkinnon genetiikasta ja kasvinjalostuksesta (Hassan II:n maatalouden ja eläinlääketieteen korkeakoulu, Marokko). Genetiikan tohtoriksi (2001) hän valmistui espanjalaisesta Córdoban yliopistosta. 

Ennen CGIAR:n pääjohtajan tehtävää Elouafi työskenteli Yhdistyneiden kansakuntien elintarvike- ja maatalousjärjestön (FAO) johtavana tutkijana, ja oli Arabiemiraateissa sijaitsevan maataloudellisen tutkimuskeskuksen ICBA:n (International Center for Biosaline Agriculture) pääjohtaja. Tätä ennen hän toimi tutkijana, neuvonantajana ja tutkimusorganisaatioiden johdossa useissa valtioissa.
## Lähteet

## Aiheesta muualla

* FAO Science and Innovation Forum, interview with Ismahane Elouafi (2023)  (youtube.com)
Josu Takala

**Josu Allan Takala** (2. helmikuuta 1955 Lehtimäki – 23. helmikuuta 2023 Tampere) oli suomalainen insinööri ja tuotatotalouden professori.

Josu Takala syntyi maanviljelijä Paavo Henrik Takalan ja Alli Kaarina Välipakan perheeseen. Hänen puolisonsa vuodesta 1979 oli Kaisa Helena Mäkipelto. Takala tuli ylioppilaaksi Alajärven yhteislukiosta 1974. Hän valmistui Tampereen teknillisestä korkeakoulusta diplomi-insinööriksi 1980 ja väitteli siellä tekniikan tohtoriksi 1988.

Takala oli ABB Strömbergin laboratorioinsinööri 1979–1984, suunnitteluinsinööri ja suunnitteluryhmän esihenkilö 1984–1985, tutkimuslaitoksen automaatiolaboratorion päällikkö 1985–1986, teollisuusautomaatioyksikön kehitys- ja laatupäällikko 1986–1988 ja konsernin tutkimuskeskuksen oa. laboratorioinsinööri 1989–1992. Vaasan yliopiston tuotantotalouden oa. ja va. professori Takala oli 1988–1992 ja professori vuodesta 1992. Hän toimi myös yliopiston laitosjohtajana ja oli dosentti Teknillisessä korkeakoulussa, Jyväskylän yliopistossa, Maanpuolustuskorkeakoulussa ja Oulun yliopistossa. Vieraileva professori Takala oli Kasetsartin yliopistossa Thaimaassa. Hänellä oli lisäksi useita kotimaisia ja kansainvälisiä asiantuntija- ja luottamustehtäviä.

## Lähteet
Serrano (chilipaprika)

**Serrano** (*Capsicum annuum*) on chilipaprikalajike.

Serranon hedelmä on palkomainen, lieriömäinen ja 5–10 cm pitkä. Kypsyttyään se on punainen, oranssi tai ruskea. Serrano-chili on viisi kertaa tulisempi kuin jalapeno. Serrano-chilit ovat yleensä jalapenoja pienempiä. Niitä käytetään meksikolaisen keittiön lisäksi thaimaalaisessa keittiössä. Serrano sopii salsakastikkeisiin, guacamoleen, marinoituihin ruokiin ja hyytelöihin.

## Lähteet
Socarenam

**Socarenam** on vuonna 1961 perustettu ranskalainen telakkayhtiö, jolla on telakat Boulognessa ja Saint Malossa. Yhtiön päämaja on Boulogne-sur-Merissä. Työntekijöitä yhtiöllä noin 250. Se aloitti kalastusalusten valmistuksella, mutta laajensi myöhemmin valikoimaansa. Yhtiö on valmistanut muun muassa 20-50 metrisiä partioveneitä Ranskan tullille sekä 50-70 metrisiä vartiolaivoja Belgian merivoimille ja Puolan rannikkovartiostolle. Ranskan merivoimille yhtiö on toimittanut Confiance-luokan kolme vartiolaivaa sekä erilaisia hinaajia ja apualuksia. Viimeisin toimitus Ranskan merivoimille oli Félix Éboué -luokan vartioveneet.

## Lähteet
*

### Viitteet
Amazone (Q161)

**Amazone** (runkonumero Q161) oli Ranskan merivoimien Diane-luokan sukellusvene toisessa maailmansodassa.

## Valmistus

Alus tilattiin Le Traitista Ateliers et Chantiers de la Seine-Maritime Worms et Companielta, missä köli laskettiin 14. tammikuuta 1929. Alus laskettiin vesille 28. joulukuuta 1931 ja otettiin palvelukseen 12. lokakuuta 1933.

## Palvelus
Palvelukseenotettaessa alus liitettiin Cherbourgissa 1. sukellusvenelaivueeseen. Toisen maailmansodan alettua alus siirrettiin Brestiin ja edelleen Casablancaan. Tammikuuhun 1941 aluksen kotisatamana oli Dakar, mistä se siirrettiin Touloniin aselepoehtojen mukaisesti. Alus vältti upotuksen ja palasi helmikuussa 1942 Dakariin.

Alus osallistui 8. marraskuuta 1942 Casablancan puolustamiseen. Alus oli 1943 modernisoitavana Philadelphiassa, mistä vapauduttuaan se sijoitettiin Key Westiin vesikuuntelukoululle. Alus ajautui 14. lokakuuta 1944 karille, mistä se irrotettiin. Alus kunnostettiin. Se poistettiin laivastoluettelosta 26. huhtikuuta 1946.

## Lähteet
*
*
*
*

### Viitteet
Méduse (1930)

**Méduse** oli Ranskan merivoimien Diane-luokan sukellusvene toisessa maailmansodassa.

## Valmistus

Alus tilattiin Le Havresta Chantiers et Ateliers Augustin Normandilta, missä köli laskettiin huhtikuussa 1927. Alus laskettiin vesille 26. elokuuta 1930 ja otettiin palvelukseen syyskuussa 1932.

## Palvelus
Alus vaurioitui 10. marraskuuta 1942 ilmahyökkäyksessä Marokon rannikolla Mazaganin eteläpuolella, että miehistö joutui ajamaan aluksensa matalikolle estääkseen sen uppoamisen.

## Lähteet
*
*
*
*

### Viitteet
Constructions Mécaniques de Normandie

**Constructions Mécaniques de Normandie** (CMN) on ranskalainen telakkayhtiö. Félix Amiot perusti 1946 yhtiön Cherbourgiin, kun Ranska kansallisti lentokoneteollisuuden. Aluksi yhtiö valmisti troolareita, joista ensimmäinen oli 23. kesäkuuta 1948 valmistunut *Annie*. 60-luvun alussa telakka aloitti Combattante-luokan ohjusveneiden ja niiden jatkokehitysten valmistuksen. Aluksia oli valmistettu 1980-luvun puoliväliin mennessä noin 90 kappaletta laivastoille ympäri maailmaa.

## Lähteet
Tuomas Kettunen

**Tuomas Kettunen** -nimisiä henkilöitä ovat:

* Tuomas Kettunen (1500-luvulla), Alopaeus-suvun kantaisä
* Tuomas Kettunen (s. 1988), suomalainen Keskustan kansanedustaja
* Tuomas Kettunen (s. 1992), suomalainen säveltäjä.

Lisäksi **Tuomas-Kettunen** on ollut muun muassa seuraavien Alopaus-sukuun kuuluneiden henkilöiden sukunimi:

* Erik Tuomas-Kettunen (1916–2001), yritysjohtaja, vuorineuvos ja kirjailija
* Veli Tuomas-Kettunen (1932–2015), näyttelijä, lavastaja, ohjaaja ja kuvataiteilija.
Chantiers de l’Atlantique

**Chantiers de l’Atlantique** on ranskalainen telakkayhtiö, joka syntyi 1955 Saint-Nazairessa Ateliers et Chantiers de St. Nazaire-Penhoëtin ja Ateliers et Chantiers de la Loiren yhdistyessä.

## Lähteet
Kirkkopuisto

**Kirkkopuisto** voi tarkoittaa seuraavia:

* Kirkkopuisto, puisto Hyvinkäällä
* Kirkkopuisto, puisto Jyväskylässä
* Kirkkopuisto, puisto Mikkelissä
* Seinäjoen kirkkopuisto, puisto Seinäjoella.

Sana kirkkopuisto sisältyy myös seuraavien puistojen nimiin:
* Kalevan kirkkopuisto eli Liisanpuisto Tampereella
* Pyynikin kirkkopuisto Tampereella
* Vanha kirkkopuisto Helsingissä.
Kerttu Vainikainen

**Kerttu Inkeri Vainikainen** (17. maaliskuuta 1905 Savonlinna – 9. maaliskuuta 1994 Helsinki)  oli suomalainen opetusneuvos, diakonissa ja Helsingin Raamattukoulun perustaja. Vainikainen toimi myös useissa kirkolisissa ja yhteiskunnallissa luottamustehtävissä, kuten Valkonauhaliiton varapuheenjohtajana,  Helsingin kaupunginvaltuutettuna sekä presidentin valitsijamiehenä vuonna 1968.

Vainikainen tuli tunnetuksi monipuolisen raamattuopetuksen puolestapuhujana. *[[Kotimaa (sanomalehti)|Kotimaa]]* nimesi Vainikaisen 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

## Elämä ja ura
Vainikainen syntyi Savonlinnassa ja osoitti jo lapsena vahvaa kiinnostusta uskontoon ja lukemiseen. Hän oppi lukemaan viisivuotiaana ja alkoi jo pienenä lukea Raamattua. Hän toimi ammattiltaan kansakoulunopettajana ja sai myöhemmin opetusneuvoksen arvonimen. Hän opiskeli myös diakonissaksi. Vainikainen siirtyi vuonna 1933 kansakoulunopettajan työstä Viipurin Diakonissalaitoksen opettajakasi ja ohjaajaksi sekä myöhemmin sodan jaloista Helsingin Diakonissalaitokselle.

Hän oli keskeinen hahmo Helsingin Raamattukoulun perustamisessa vuonna 1953 ja toimi useita vuosia raamattukoulun rehtorina. Vainikainen piti lukuisia raamattuluentoja, joista koottiin myöhemmin kirjoja.

Vainikainen kuoli Helsingissä hieman ennen 89-vuotissyntymäpäiväänsä vuonna 1994. Hänet on haudattu Hietaniemen hautausmaalle Helsinkiin.

## Yhteiskunnallinen vaikuttaminen
Poliittisesti Vainikainen oli sitoutunut kristilliseen arvopohjaan. Hän oli mukana Kristillisen Liiton alkuaikoina Helsingissä. Vuonna 1964 hän oli puolueen ensimmäinen helsinkiläinen kaupunginvaltuutettu. Hän toimi Helsingin kaupunginvaltuutettuna vuosina 1965–1972. Hän toimi yhden kauden 1969–1972 myös kokoomuksen kaupunginvaltuutettuna. Vuonna 1968 hän toimi valitsijamiehenä presidentinvaaleissa.

Vainikainen toimi myös Valkonauhaliiton varapuheenjohtajana (1944–1945), Vivamo-säätiön johtokunnan (1953–1962) ja hallituksen jäsenenä (1968–1971), Kansan Raamattuseuran ja HRK.n yhteisen hallituksen jäsenenä (1968–1971), Helsingin Työväenopiston hallituksen jäsenenä (1965–1972) ja puheenjohtajana (1969–1972) sekä Helsingin kirkkovaltuuston jäsenenä (1971–1979).

## Teokset
* *Jeesuksen elämä tapahtumajärjestyksessä*, Saarijärven Offset Oy, 2010. Evankeliumiluennot Tampereen Raamattukoulussa 1969-71. Savo-Karjalan Raamatunopiskelijat ry Savonlinna
* *Verho vedetään syrjään*, Ari-paino Saarijärvi 1978. Ilmestyskirjan luentoja Tampereen Raamattukoulussa Savo-Karjalan Raamatunopiskelijat ry Savonlinna
* *Lupauksen kansa – Luvattu maa*, Ari-paino Saarijärvi 1980. Viisi Mooseksen kirjaa ja Joosuan kirja. Savo-Karjalan Raamatunopiskelijat ry Savonlinna

## Lähteet
Kaisa Soini

**Kaisa Soini** (s. 16. elokuuta 2007) on suomalainen pesäpalloilija. Soini edustaa Superpesisiksessä pelaavia Jussittaria. Hänen kasvattajaseuransa Seinäjoen Maila-Jussit. Hän on saavuttanut kaksi SM-pronssia kaudella 2024 ja kaudella 2025.

Hän pelaa ulkopelissä etukentällä.

Soini on pelannut 20 Superpesiksen runkosarjan ottelua. Näissä otteluissa hän on lyönyt yhden kunnarin ja yhden tavallisen juokun, tuonut 19 juoksua ja kerännyt 58 kärkilyöntipistettä. Soini on pelannut kolme Superpesiksen ylempien pudotuspelien ottelua. Näissä otteluissa hän on lyönyt yhden kunnarin, tuonut kolme juoksua ja kerännyt 14 kärkilyöntipistettä. 

## Huomautukset

## Lähteet
Sellerisuola

**Sellerisuola** on mauste, joka on valmistettu kuivatusta selleristä, yleensä mukulaselleristä. Se on jauhe, jota käytetään salaatinkastikkeisiin ja vihannesruokiin.

Sellerisuolaan voidaan käyttää esimerkiksi maldonsuolaa tai ruokasuolaa. Lehtiselleristä tehtyä sellerisuolaa voidaan tehdä kotitekoisesti ja se sopii myös keittoihin.

## Lähteet
Pehmorauskut

**Pehmorauskut** (Arhynchobatidae) on rauskukaloihin kuuluva kalalaji. Heimon lajeja tavataan kaikista valtameristä. Aiemmin pehmorauskulajit on luettu kuuluviksi rauskujen heimoon.

## Lajit ja anatomia
Pehmorauskujen heimoon kuuluu lähteestä riippuen 13 tai 14 sukua ja 104–114 lajia. Heimon lajien koko vaihtelee ja ne voivat kasvaa 30–200 cm pitkiksi. Heimon kalojen eturuumis on litteä ja muodoltaan vinoneliömäinen ja pyöreähkö ja sydänmenmuotoinen. Pehmorauskuja yhdistävä piirre on kuonon ruston rakenne, joka on pehmeämpi kuin monilla muilla rauskukaloilla. Pyrstön pituus vaihtelee lyhyehköstä pitkään ja pystö on ohuehko. Pyrstöeeä on yksi tai kaksi pienehköä selkäevää ja pieni sekä usein alkeellinen pyrstöevä. Pehmorauskujen ihossa on pieniä piikkejä ja väriltään lajit ovat harmahtavia ja ruskeita. Selässä voi olla täpliä tai laikkuja.

## Levinneisyys ja elintavat
Pehmorauskulajien levinneisyysalue on hyvin laaja ja ulottuu Pohjoiselta jäämereltä Eteläiselle jäämerelle. Ne ovat enimmäkseen viileiden ja lauhkeiden vesien lajej,a joita tavataan trooppisissa merissä vain harvoin. Pehmorauskut elävät lähellä pohjaa matalista rantavesistä aina 3&nbsp;000–4&nbsp;000 metrin syvyyteen asti. Lajien ravintoa ovat kalat ja selkärangattomat eläimet. Pineet lajit syövät enemmän selkärangattomia saalistaeläimiä ja suurempien lajien ravinto koostuu pääasiassa kaloista. Heimon naaraat laskevat nelikulmaisen munakotelonsa pehmeälle merenpohjalle.

Pehmorauskuja kalastetaan jonkin verran ravinnoksi, mutta niiden kaupallinen arvo ei useimmiten ole suuri.

## Lähteet
Neodyymikarbonaatti

**Neodyymikarbonaatti** (Nd2(CO3)3) on neodyymi- ja karbonaatti-ionien muodostama yhdiste. Yhdisteen rakenteessa on kahdenlaisia karbonaattiryhmiä.

Neodyymikarbonaattia voidaan valmistaa jonkin liukoisen neodyymisuolan ja ammoniumvetykarbonaatin välisellä reaktiolla. Kuumennettaessa neodyymikarbonaatti hajoaa neodyymioksidiksi ja hiilidioksidiksi.

## Lähteet
Nassourdine Imavov

**Nassourdine Imavov** (; s. 1. maaliskuuta 1995) on ranskalais-venäläinen vapaaottelija, joka ottelee UFC:ssä. Imavovin painoluokka on keskisarja.

## Ammattilaisottelut

## Lähteet
Marvin Vettori

**Marvin Vettori** (s. 20. syyskuuta 1993) on italialainen vapaaottelija, joka ottelee UFC:ssä. Vettorin painoluokka on keskisarja ja hän on otellut painoluokan mestaruudesta kerran.

## Ammattilaisvapaaottelut

## Lähteet
Paulo Costa

**Paulo Henrique Costa** (s. 21. huhtikuuta 1991) on brasilialainen vapaaottelija, joka ottelee UFC:ssä. Costan painoluokka on keskisarja ja hän on otellut painoluokan mestaruudesta kerran. 

## Ammattilaisottelut

## Lähteet
*https://www.espn.com/mma/fighter/_/id/4080826/paulo-costa

### Viitteet
Yoel Romero

**Yoel Romero Palacio** (s. 30. huhtikuuta 1977) on kuubalainen vapaaottelija, joka otteli UFC:ssä. Romero otteli UFC:ssä muun muassa keskisarjan mestaruudesta. Romero on myös entinen vapaapainin maailmanmestari ja olympiamitalisti. 

## Lähteet
*https://www.espn.com/mma/fighter/_/id/2569939/yoel-romero

*https://www.tapology.com/fightcenter/fighters/16155-yoel-romero-palacio

*https://www.olympics.com/en/athletes/yoel-romero
Dominick Reyes

**Dominick Vincent Reyes** (s. 26. joulukuuta 1989) on yhdysvaltalainen vapaaottelija, joka ottelee UFC:ssä. Reyesin painoluokka on alempi raskassarja ja hän on otellut painoluokan mestaruudesta kahdesti. Reyes on myös entinen yliopistotason amerikkalaisen jalkapallon pelaaja.

## Ammattilaisottelut

## Lähteet
*https://www.espn.com/mma/fighter/_/id/4233039/dominick-reyes

*https://stonybrookathletics.com/sports/football/roster/dominick-reyes/770
Johnny Walker

**Walker Johnny Silva Barra de Souza** (s. 30. maaliskuuta 1992) eli **Johnny Walker** on brasilialainen vapaaottelija, joka ottelee UFC:ssä. Walkerin painoluokka on alempi raskassarja. Myös Walkerin veli, Valter, on UFC-ottelija. 

## Ammattilaisottelut

## Lähteet
*https://www.espn.com/mma/fighter/_/id/3146944/johnny-walker

*https://www.sherdog.com/news/articles/Johnny-and-Valter-Walker-From-the-Streets-of-Brazil-to-the-UFC-197659/amp
Orphée (Q163)

**Orphée** oli Ranskan merivoimien Diane-luokan sukellusvene toisessa maailmansodassa.

## Valmistus

Alus tilattiin Le Havresta Chantiers et Ateliers Augustin Normandilta, missä köli laskettiin marraskuussa 1928. Alus laskettiin vesille 10. marraskuuta 1931 ja otettiin palvelukseen kesäkuussa 1933.

## Palvelus
Liittoutuneiden noustua maihin Pohjois-Afrikassa marraskuussa 1942 alus aseistettiin uudelleen. Alus upotti 7. joulukuuta 1943 Toulonin sataman suulla vartioalus *Fauconin*. Alus poistettiin palveluksesta 1946.

## Lähteet
*
*
*
*

### Viitteet
Schlitz

**Schlitz** on kaupunki Hessenin osavaltiossa Saksassa. Se koostuu Schlitzin kantakaupungista ja 16 osa-alueesta. Etäisyys Frankfurt am Mainista on 88 kilometriä koilliseen.

## Historia
Ensimmäinen maininta Schlitzistä on päivätty 20. syyskuuta 812. Kaupunkioikeudet se sai vuosien 1419–1438 välillä, mutta asiakirjaa ei enää ole olemassa. Kolmikymmenvuotinen sota (1618–1648) ryöstelyineen ja kulkutauteineen hävitti noin kaksi kolmasosaa alueen väestöstä. Vuonna 1852 Schlitz liitettiin juuriperustettuun Lauterbachin piirikuntaan. Vuonna 1971 Schlitzistä tuli osa Vogelsbergkreisia, joka muodostettiin sopimuksella Alsfeldin, Lauterbachin ja Schottenin piireistä.

Schlitzin historiallista arkkitehtuuria edustaa esimerkiksi nykyisin evankelinen kaupunginkirkko, josta on varhaisin maininta vuodelta 812. Kirkkoa peruskorjattiin 1960-luvulla. Sen entinen nimi on Sankt Margarethen.

## Talous ja liikenne
Schlitzissä toimii muun muassa Lampenwelt GmbH, joka on valaisimien verkkokauppa. Aivan Schlitzin itäpuolitse kulkee moottoritie Bundesautobahn 7.

## Lähteet

## Aiheesta muualla

*Schlitz, Hessen, Saksa — Sunrise, Sunset, and Daylength
Curtis Blaydes

**Curtis Lionell Blaydes** (s. 18. helmikuuta 1991) on yhdysvaltalainen vapaaottelija, joka ottelee UFC:ssä. Blaydesin painoluokka on raskassarja, ja hän on otellut väliaikaisesta mestaruudesta kerran.

## Ammattilaisottelut

## Lähteet
Wiesloch

**Wiesloch** on kaupunki Baden-Württembergin osavaltion pohjoisosassa Saksassa. Se koostuu kaupunginosista Altwiesloch, Baiertal, Frauenweiler ja Schatthausen sekä kantakaupunki Wieslochista.

## Maantiede
Wieslochin etäisyys Heidelbergista on 13 kilometriä etelään. Etäisyys Stuttgartista on 67 kilometriä luoteeseen.

## Historia
Roomalaiset loivat antiikin aikana perustan Wieslochin kaupungille. Roomalainen tie kulki Ladenburgista Heidelbergiin Wieslochin halki, joten kauppavaihto oli merkittävää. Roomalaiset vaikuttivat paitsi arkkitehtuuriin, myös kulttuuriperinteisiin. Keskiaikana Wieslochin kasvu jatkui ja se sai kaupunkioikeudet noin 1250, erityisen tärkeitä olivat viini ja maataloustuotteet. Reformaation aikaan uskonnolla oli merkittävä osa Wieslochin historiassa. Kaupunki valitsi protestantismin.

1800-luvun uutuuksia olivat esimerkiksi tekstiiliteollisuus ja konepajateollisuus. Rautatieyhteys Heidelbergiin vauhditti kehitystä edelleen. 1900-luvun suursodat toivat mukanaan paljon negatiivista, mutta jälleenrakennus oli nopeaa. Wiesloch on nykyisin koulutuksen, tieteen ja kulttuurin keskittymä, jonka vanhakaupunki on merkittävä.

Wieslochin historiallista arkkitehtuuria edustaa esimerkiksi kirkko St. Laurentius (Wiesloch).

## Talous ja liikenne
MLP AG on rahoituspalveluyritys. Engelmann Sensor valmistaa elektronisia lämpömittareita ja vesimittareita. Heidelberger Druckmaschinen -yhtiön miltei kaikkien painokoneiden kokoonpano sijaitsee Wiesloch-Walldorfissa.

Wiesloch-Walldorfin rautatieasema, Bahnhof Wiesloch-Walldorf, on S-Bahn Rhein-Neckarin ja Intercity-junien matkustajien käytössä. Bundesautobahn 6 kulkee Wieslochin etelärajaa ja Bundesautobahn 5 kulkee kaupungin länsipuolitse.

## Lähteet

## Aiheesta muualla
*Wiesloch, Baden-Württemberg, Saksa — Sunrise, Sunset, and Daylength
Bereketli Garagumin luonnonpuisto

**Bereketli Garagumin luonnonpuisto** () on luonnonsuojelualue Ahalin maakunnassa Turkmenistanissa. Se sijaitsee maakunnan pohjoisosassa Karakumin hiekka-aavikolla. Luonnonpuiston pinta-ala on 875 neliökilometriä, josta 250 neliökilometriä on heikommin suojeltua rauhoitusaluetta.

Vuonna 2013 perustettu luonnonpuisto koostuu kahdesta alueesta. Derwezen itäpuolella sijaitsevan Gamyşlyn pinta-ala on 454 neliökilometriä. Sen itäpuolella on 150 neliökilometrin laajuinen Mürzeçyrla, joka käsittää osan Üňüzin painanteesta. Alueita yhdistää Minaran rauhoitusalueen kapea käytävä.

Luonnonpuisto on hiekka-aavikkoa, jossa ei ole pysyviä vesistöjä. Etupäässä suolainen pohjavesi on painanteissa yli metrin syvyydessä. Kasvillisuuteen kuuluu erilaisia heinäkasveja ja eläinkuntaan hyönteisiä, matelijoita, lintuja ja jyrsijöitä sekä harvinaisia sorkkaeläimiä ja petoja kuten kuhertajagaselli, aavikkoilves ja mesimäyrä.

Bereketli Garagumin luonnonpuisto liitettiin vuonna 2023 Unescon maailmanperintöluetteloon osana Turanin kylmiä aavikkoja.

## Lähteet
Mari Rintala

**Mari Rintala** (s. 28. huhtikuuta 1999) on suomalainen pesäpalloilija. Rintala on Nurmon Jymyn kasvatti. Rintala edustaa Superpesiksessä pelaavaa Mailattaria.

## Lähteet
Neodyymifosfaatti

**Neodyymifosfaatti** (NdPO4) on neodyymi- ja fosfaatti-ionien muodostama yhdiste.

Luonnossa harvinaiset maametallit esiintyvät mineraaleissa pääasiassa fosfaatteina ja harvinaisten maametallien fosfaatit ovat yhdisteinä varsin kestäviä sekä happamissa että emäksisissä olosuhteissa.

Neodyymin ja raudan seosta käytetään paljon vahvoissa magneeteissa, ja seoksesta neodyymin voi erottaa muuntamalla sen neodyymifosfaatiksi. Näin neodyymiä voidaan kierrättää uutta käyttöä varten. Menetelmässä rauta–neodyymiliuokseen lisätään fosforihappoa sekä pelkistävää reagenssia, joka pelkistää raudan Fe3+-muodosta Fe2+-muotoon. Pelkistämällä rauta hapetusasteelle +II vähennetään rautafosfaatin muodostumista, jolloin neodyymifosfaattia muodostuu paremmin. Pelkistävänä reagenssina voidaan käyttää esimerkiksi askorbiinihappoa tai natriumsulfiittia.

## Lähteet
Azamat Murzakanov

**Azamat Anzorovitš Murzakanov** (, s. 12. huhtikuuta 1989) on venäläinen vapaaottelija, joka ottelee UFC:ssä. Murzakanovin painoluokka on alempi raskassarja. Murzakanov ei ole hävinnyt otteluakaan ammattilaisurallaan.

## Ammattilaisottelut

## Lähteet
Caio Borralho

**Caio Vinícius Silva Borralho** (s. 16. tammikuuta 1993) on brasilialainen vapaaottelija, joka ottelee UFC:ssä. Borralhon painoluokka on keskisarja. Borralho on Fighting Nerds -tiimin perustaja.

## Ammattilaisottelut

## Lähteet

*https://www.espn.com/mma/fighter/_/id/4835137/caio-borralho
Asemanpuisto (Hyvinkää)

**Asemanpuisto** on Hyvinkään rautatieaseman lounaispuolella sijaitseva puisto. 1870-luvulla perustettu puisto on yksi Suomen vanhimpia puistoja. Puiston muoto ja puusto on säilynyt hyvin ja vanhimmat puut ovat 1870-luvulta. Asemanpuistoa kunnostettiin asema-alueen uudelleenjärjestelyn yhteydessä vuonna 1997. Puistossa on 1920-luvulla pystytetty Suomen sisällissodassa vuonna 1918 kaatuneiden saksalaisten muistomerkki. Puistossa sijaitsee myös 1890-luvulla sinne siirretty "Leivättömän mökin raunio", jonka kerrotaan olevan asemanseudun ensimmäisen asukkaan, Heta-Leenan mökin jäännökset.

## Lähteet
Reinier de Ridder

**Reinier de Ridder** (s. 7. syyskuuta 1990) on alankomaalainen vapaaottelija, joka ottelee UFC:ssä. De Ridderin painoluokka on keskisarja. De Ridder entinen ONE Championshipin kahden eri painoluokan mestari.

## Ammattilaisottelut

## Lähteet
*https://www.espn.com/mma/fighter/_/id/4423880/reinier-de-ridder
Maurício Ruffy

**Maurício de Lima Santos** (s. 17. kesäkuuta 1996) tunnetaan paremmin nimellä **Maurício Ruffy** on brasilialainen vapaaottelija, joka ottelee UFC:ssä. Ruffyn painoluokka on kevytsarja.

## Tausta
Ruffy aloitti kamppailulajit thainyrkkeilystä jossa hän voitti 38 ottelua, ja hän myös työskenteli henkivartijana kiinalaiselle miljonäärille ennen siirtymistä vapaaottelun pariin.

## Yksityiselämä
*[[One Piece|One Piecen]]* inspiroimana, Mauríciolle annettiin lempinimi Ruffy hänen veljensä toimesta ennen hänen ensimmäistä ammattilaisotteluaan.

Ruffyn veli teki itsemurhan ennen hänen UFC 325 otteluaan. Ruffy omisti ottelun voiton hänelle.

Ruffy on kristitty.

## Ammattilaisottelut

## Lähteet
Pierrelatte

**Pierrelatte** () on kunta Ranskassa Drômen departementissa Auvergne-Rhône-Alpesin alueella. Se sijaitsee Rhônejoen varrella, noin 44 kilometriä Nyonsin kaupungista länteen.

Pierrelatten keskusaukio Xavier Taillade on ollut kaupungin kaupallinen keskus 1400-luvulta lähtien. Nykyään aukiota reunustavat 1700-luvulla rakennetut talot. Aukiolla sijaitsi katettu kivinen kauppahalli vuoteen 1970 asti, ja yhä siellä järjestetään perjantaiaamuisin markkinat. Toinen vanhankaupungin symboli on kellotorni, joka rakennettiin uudelleen 1800-luvun alussa. Pyhän Johannes Kastajan kirkko on rakennettu vuosien 1847 ja 1853 välillä. Kirkko sisältää 18 maalausta 1600- ja 1800-luvuilta, joista useat on listattu historiallisiksi monumenteiksi.

Kaupungin maamerkki on suurikokoinen kallio, Rocher. Legendan mukaan kauan sitten Gargantua-niminen jättiläinen istui läheisen Mont Ventoux'n huipulla ottaakseen kiven saappaastaan. Hän heitti kiven pois, ja se putosi keskelle laajaa tasankoa. Keskiajalla kalliolla oli linna. 1800-luvulla kalliota käytettiin kivilouhoksena, kunnes vuonna 1913 se päätettiin säilyttää. Vuonna 1921 kallio listattiin historialliseksi muistomerkiksi, ja nykyään se on muutettu ulkoilmateatteriksi.

## Tunnettuja kuntalaisia
*Jean Aurenche (1904-1992), käsikirjoittaja.
*Cédric Séguin (s. 1973), miekkailija.
*Fouad Chafik (s. 1986), jalkapalloilija.

## Lähteet

## Aiheesta muualla
Kardo Gomaey

**Kardo Gomaey** (s. 10. helmikuuta 1987) on suomalainen näyttelijä. Hän on syntynyt Kurdistanin alueella, Irakissa, ja asunut Suomessa vuodesta 1989. Gomaey on opiskellut näyttelijäntyötä International Theatre Academyssa. Hänet tunnetaan erityisesti roolistaan hahmo Kalle elokuvassa *Mis?* (2025). Hän on esiintynyt myös televisiosarjoissa, kuten *Maria Kallio* (2021), *Pohjolan laki* (2025) ja *Justimus esittää: Henki Vex* (2025).

## Ura
 

Gomaey on esiintynyt useissa televisio- ja elokuvatuotannoissa. Hänet huomattiin laajemmin roolistaan elokuvassa *Mis?* (2025), jossa hän esitti hahmoa Kallea.

## Elokuvat ja televisio
* *Maria Kallio* (TV-sarja, 2021) – hoitaja
* *Pohjolan laki* (TV-sarja, 2025) – räätäli
* *Justimus esittää: Henki Vex* (TV-sarja, 2025) – vartijademoni
* *Mis?* (Elokuva, 2025) – Kalle
* *Keskiyön auringosta ikuisuuteen* (Elokuva, 2025) – yleisön jäsen
* *Kylmä kausi* (TV-sarja, 2026) – Alpo

## Filmografia

### Televisio
* 2026 – Kylmä kausi – Alpo
* 2025 – Justimus esittää: Henki Vex – Vartijademoni
* 2025 – The Man Who Died – Bodyguard 2
* 2025 – Pohjolan laki – Räätäli
* 2023 – Maria Kallio – Hoitaja

## Lähteet
Rauni Kivistö

**Rauni Kivistö** on suomalainen uransa päättänyt pesäpalloilija. Kivistö edusti Vaasan Mailaa kausina 1955–1959. Kivistö voitti SM-pronssia kaudella 1955.

## Saavutukset
* SM-pronssi: 1955
* Akateeminen Itä–Länsi-ottelu: 1951
## Lähteet
* 
### Viitteet
Jussinmäki

**Jussinmäki** on Hyvinkään keskustassa sijaitseva noin 12 metriä korkea ja vajaan 400 neliömetrin kokoinen kallioalue. Sitä ympäröivät Hyvinkääsali, kauppatori, Museokeskus Taika, kaupunginkirjasto, Kirjastoaukio sekä Kauppakeskus Willa ja Prisman myymälä. Mäki on saanut nimensä alueen entisen asukkaan Jussi Forsströmin mukaan, joka jo 1900-luvun alkupuolella ilahdutti ympäristön lapsia jäädyttämällä kallion rinteeseen liukumäen. Ennen tätä mäkeä on kutsuttu Kukkuramäeksi. Mäen rakentaminen puistoksi aloitettiin vuonna 2005.

Jussinmäen laella sijaitsee kaupungin virallinen lipputanko sekä Suomen itsenäisyyden 100-vuotisjuhlan kunniaksi vuonna 2017 pystytetty muistomerkki. Muistomerkin paikalla on ollut ilmatorjuntatykki jatkosodan aikana. Mäen juurella kauppatorin puolella on vuonna 2015 rakennettu esiintymistasanne, jossa on muutamia penkkejä. Mäen päälle johtaa portaat kahdesta suunnasta. Jussinmäen laelle on ollut tarkoitus sijoittaa taideteos, josta järjestettiin taidekilpailu vuonna 2007. Valittua teosta *Allegro assai* ei kuitenkaan ole toistaiseksi toteutettu.

## Lähteet
Lehtipihvi

**Lehtipihvi** on yleensä naudanlihasta valmistettu pihvi, joka on nuijittu ohueksi (yleensä alle 1 cm paksuksi) ennen paistamista. Se on Suomessa yksi suosituimmista ravintola-annoksista. Lehtipihvin kera tarjotaan yleensä maustevoita, joka nostetaan ennen tarjoilua kuumien pihvien päälle.

## Lähteet
UFC-ranking

**UFC-ranking** on UFC:n ranking-järjestelmä, jossa mediaedustajat laativat listan jokaisesta UFC:n painoluokasta. Mediaedustajat saavat äänestää, ketkä heidän mielestään ovat UFC:n parhaita ottelijoita painoluokan mukaan. Jokaisessa painoluokkalistassa on 15 ottelijaa. Painoluokan mestareita ei voi äänestää painoluokkien listauksissa, mutta heitä voidaan äänestää pound-for-pound -listauksessa. Pound-for-pound -listauksessa äänestetään, että ketkä ovat koko UFC:n 15 parasta ottelijaa. Äänestyksen kriteerit ovat ottelijoiden voitot ja aktiivisuus. Ranking-järjestelmä otettiin käyttöön vuonna 2013.  

## Miesten ranking
### Pound-for-pound

Päivitetty: 31. maaliskuuta 2026

### Kärpässarja

### Kääpiösarja

### Höyhensarja

### Kevytsarja

### Välisarja

### Keskisarja

### Alempi Raskassarja

### Raskassarja

## Naisten ranking
### Pound-for-pound

Päivitetty: 24. maaliskuuta 2026

### Korsisarja

### Kärpässarja

### Kääpiösarja

## Lähteet